Uudised
Pirkka-Marja Põldvere nimetati SCC uue nõukogu liikmeks
Stockholmi Kaubanduskoja Arbitraažiinstituut (SCC) teatas septembri lõpus uuest organist – SCC Arbitrators’ Council ehk SCC vahekohtunike nõukogu –, mille eesmärk on laiendada SCC kasutajate võrgustikku ning tugevdada vahekohtumenetlusega tegelejate suhteid üle maailma. Nõukogu liikmed vahendavad SCC kontakti teenuste kasutajatega ürtuste, kohtumiste ja publikatsioonide kaudu. Nad tegutsevad ka SCC nõustajatena vastava jurisdiktsiooni oluliste õiguslike arengute osas.
SCC poolt kaheks aastaks valitud liikmed on vastavas piirkonnas tunnustatud vahekohtumenetluse spetsialistid. SCC vahekohtunike nõukogu koosneb 10st liikmest Saksamaalt, Taanist, Norrast, Eestist, Lätist, Poolast, Rumeeniast, Ukrainast, Kasahstanist ja ühiselt Usbekistanist ning Kõrgõzstanist. Eestit esindab LEADELL Pilv vandeadvokaat ja partner Pirkka-Marja Põldvere.
Pirkka-Marja Põldvere on üks Eesti parimaid vahekohtumenetluse asjatundjaid, osaledes (rahvusvahelistes) vahekohtumenetlustes nii poole esindaja kui vahekohtunikuna. Ta loeb regulaarselt vahekohtumenetlusealaseid loenguid, kirjutab artikleid ning osaleb aktiivselt vahekohtumenetlust puudutavas õigusloomes.
Vaata lähemalt siit: https://sccinstitute.com/about-the-scc/scc-arbitrators-council/fbclid=IwAR2jRHzGOIfC14Z4bCNCOGPEj5vN0EVqplK_HiwRy6u6uKp6tUfOTY116cs